Osnovna škola Eugena Kvaternika

KLASA: 112-02/24-01/16

URBROJ: 238/31-17-01-24-10

U Velikoj Gorici, 31. listopada 2024. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23) i članaka 12. i 13. Pravilnika o postupku zapošljavanja te procjeni i vrednovanju kandidata za zapošljavanje na prijedlog ravnateljice Povjerenstvo za procjenu i vrednovanje kandidata za zapošljavanje donosi:

ODLUKU

o načinu procjene odnosno testiranja kandidata prijavljenih na natječaj

I.

Za natječaj objavljen dana 16. listopada 2024. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ Eugena Kvaternika za radno mjesto:

1. Učitelj/ica engleskog jezika, 2 izvršitelja

utvrđuje se sljedeći način procjene odnosno testiranja kandidata:

Usmeni razgovor održat će se u UTORAK, 05. studenoga 2024. godine, od 12:00 sati, u prostorijama Osnovne škole Eugena Kvaternika, Školska 4, 10410 Velika Gorica. Svi kandidati bit će obavješteni osobno o točnom terminu održavanja testiranja.

Razgovor s kandidatom provodi se na način da se svakom kandidatu postavljaju tri pitanja, gdje će povjerenstvo procijeniti njihove profesionalne ciljeve, znanje, iskustvo, motivaciju za rad i interese vezane uz radno mjesto.

Preporučena literatura:

1. Zakon o odgoju i obrazovanju u osnovnoj i srednjoj školi, (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23)
2. Odluka o donošenju kurikuluma za nastavni predmet Engleski jezik za osnovne škole i gimnazije u Republici Hrvatskoj, (Narodne novine broj 7/19)
3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju, (Narodne novine broj 24/15)

II.

Ova Odluka stupa na snagu danom donošenja.

Kandidati su dužni ponijeti identifikacijsku ispravu.

Predsjednica Povjerenstva:

Stella Sedmak